b'\n_START_ARTICLE_\nRadioaktyviosios atliekos\n_START_PARAGRAPH_\nRadioaktyviosios atliekos\xc2\xa0\xe2\x80\x93 panaudotas branduolinis kuras ar kitos, u\xc5\xbeter\xc5\xa1tos radionuklidais arba turin\xc4\x8dios j\xc5\xb3 savo sud\xc4\x97tyje atliekos. Radioaktyvi\xc5\xb3j\xc5\xb3 atliek\xc5\xb3 tvarkymui taikomi grie\xc5\xbeti saugos reikalavimai, apskaita ir kontrol\xc4\x97. Tokios atliekos turi b\xc5\xabti r\xc5\xab\xc5\xa1iuojamos, apdorojamos ir ve\xc5\xbeamos \xc4\xaf radioaktyvi\xc5\xb3j\xc5\xb3 atliek\xc5\xb3 s\xc4\x85vartynus arba saugyklas. Susidaro eksploatuojant atomines elektrines, technologijas naudojan\xc4\x8diams jonizuojan\xc4\x8dios spinduliuot\xc4\x97s \xc5\xa1altinius medicinoje, moksliniuose tyrimuose, pramon\xc4\x97je.\n_START_SECTION_\nSaugojimas\n_START_PARAGRAPH_\nPriklausomai nuo skleid\xc5\xbeiamos radiacijos radioaktyviosios atliekos turi b\xc5\xabti saugojamos pagal specialius reikalavimus. Trumpaam\xc5\xbe\xc4\x97ms labai ma\xc5\xbeai radioaktyvioms atliekoms saugojimui naudojami tran\xc5\xa1\xc4\x97jiniai kapinynai. Trumpaam\xc5\xbees ma\xc5\xbeai ir vidutini\xc5\xa1kai radioaktyvias med\xc5\xbeiagas saugojama pavir\xc5\xa1iniuose kapinynuose su gel\xc5\xbebetonio r\xc5\xabsiais. Ilgaam\xc5\xbe\xc4\x97s atliekos ir branduolinis kuras privalo b\xc5\xabti saugomas giluminiuose kapinynuose.\n_START_SECTION_\nLietuvoje\n_START_PARAGRAPH_\nLietuvoje daugiausiai radioaktyvi\xc5\xb3j\xc5\xb3 atliek\xc5\xb3 suk\xc5\xabr\xc4\x97 Ignalinos atomin\xc4\x97 elektrin\xc4\x97. J\xc4\x85 u\xc5\xbedarius susiformavo 60 000\xc2\xa0m\xc2\xb3 labai ma\xc5\xbeai radioaktyvi\xc5\xb3 atliek\xc5\xb3, 100 000\xc2\xa0m\xc2\xb3 ma\xc5\xbeai ir vidutini\xc5\xa1kai radioaktyvi\xc5\xb3 atliek\xc5\xb3, 10 000\xc2\xa0m\xc2\xb3 ilgaam\xc5\xbei\xc5\xb3 radioaktyvi\xc5\xb3j\xc5\xb3 atliek\xc5\xb3 ir 2 500 t panaudoto branduolinio kuro. Visos nuo Ignalinos atomin\xc4\x97s elektrin\xc4\x97s eksploatavimo prad\xc5\xbeios susidariusios radioaktyviosios atliekos saugomos elektrin\xc4\x97je \xc4\xafrengtose saugyklose. Dauguma Ignalinos AE atliek\xc5\xb3 i\xc5\xa1liks pavojingos apie 300 met\xc5\xb3, o branduolinis kuras pavojingu i\xc5\xa1liks iki milijono met\xc5\xb3.'